Folk, der skilter insisterende med deres ateisme, irriterer mig. Ateistisk Selskabs kampagne er en god anledning til at tænke over, hvorfor det er tilfældet.

Jeg er ikke-troende. Mine forældre valgte ikke at få mig døbt, og jeg er vokset op i et hjem, hvor det religiøse var en nullermand i hjørnet. Min mor gik af og til i kirke for at lytte til noget skønt, og min paradoksale far nærede efter en streng religiøs opdragelse et udpræget had til kirken, alt imens han anerkendte dens altafgørende rolle i kulturhistorien.

Da jeg var 14 år gammel, skulle jeg tage stilling til, om jeg ville døbes og konfirmeres sammen med de fleste andre fra min klasse.